**Psichologų rekomendacijos tėvams vaikų nuotoliniam mokymui(si)**

1. Parenkite vaikams namuose tinkamą mokymosi erdvę (nuolatinę gerai apšviestą darbo vietą, nuotolinio mokymosi priemones).
2. Aptarkite vaiko dienos režimą ir skatinkite jo laikytis.
3. Pasiskirstykite dienos ir savaitės veiklas, bei priminkite vaikams jų pareigas, bei atsakomybę.
4. Skirkite laiko bendravimui su vaiku: aptarkite jo dienos sėkmes ir nesėkmes, mokymosi pasiekimus, paprašykite, kad papasakotų, ką naujo sužinojo ar išmoko.
5. Skatinkite savo vaikus laisvu nuo pamokų metu užsiimti jiems malonia naudinga veikla (kūryba, menai, sportas, laikas gamtoje, knygų skaitymas ir pan.).
6. Nedemonstruokite savo paties susijaudinimo kalbėdami apie susidariusią situaciją, nes tai gali padidinti vaikų nerimastingumą, baimes ir nepasitikėjimą savimi.
7. Stenkitės šioje neįprastoje situacijoje išlikti ramūs, kalbėtis su vaiku apie jo nerimą ar baimes, nuraminti ir užtikrinti jo saugumą.
8. Palaikykite vaiko ir gimnazijos pastangas, dalinkitės rūpesčiais ir sėkmėmis bendradarbiaudami su klasės vadovu, socialiniu pedagogu, psichologu, mokytojais, gimnazijos administracija, kitais klasės mokinių tėvais.